Diari Oficial de la Generalitat Valenciana


Sumari del DOGV 5303, del 14-07-2006 (2006/7669)

RESOLUCIÓ de 11 de maig de 2006, de la direcció general de Qualitat Ambiental, per la qual s'atorga a l'empresa Iberdrola Generación, SAU, l'autorització ambiental integrada per a l'ampliació de la central tèrmica de Castelló amb un nou cicle combinat (grup IV), d'aproximadament 850 mw en el terme municipal de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7669


Data del document
:   11-05-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Castelló de la Plana
    * indústria elèctrica
    * empresa privada

RESOLUCIÓ de 11 de maig de 2006, de la direcció general de Qualitat Ambiental, per la qual s'atorga a l'empresa Iberdrola Generación, SAU, l'autorització ambiental integrada per a l'ampliació de la central tèrmica de Castelló amb un nou cicle combinat (grup IV), d'aproximadament 850 mw en el terme municipal de Castelló de la Plana. [2006/7669]  
Vistos els documents que apareixen en l'expedient 101/03 IPPC, instruït a instància de l'empresa IBERDROLA GENERACIÓN, SAU, a fi d'obtindre l'Autorització ambiental integrada per a la instal·lació d'una nova central de producció d'energia elèctrica de cicle combinat d'aproximadament 850 MW s'emet la present resolució de conformitat amb els següents,  
Antecedents de Fet  
Primer. Amb data 17 d'octubre de 2003, el Sr. Fernando Miguel Tallón Yáguez en representació de l'empresa IBERDROLA GENERACIÓN, SAU, amb CIF A-95075586 i domicili a l'efecte de notificació en el c/ Tomás Redondo núm. 1 de Madrid, presenta a la Conselleria de Territori i Habitatge, la sol·licitud d'Autorització ambiental integrada per a la instal·lació d'una nova central de producció d'energia elèctrica de cicle combinat, que constituirà el segon grup de potència elèctrica aproximada 850 MW, en els terrenys de la central tèrmica de la seua propietat, ubicada a Castelló de la Plana, pròxim als grups ja existents, que es detallen en l'annex I.  
La sol·licitud s'acompanya de l'informe urbanístic favorable emés per l'Ajuntament de Castelló amb data 16 d'octubre de 2003.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Tercer. Amb data 2 de desembre de 2003, l'empresa presenta la documentació complementària aclaridora a requeriment d'aquesta conselleria.  
Quart. Prèviament a l'inici del tràmit del procediment per a l'obtenció de l'Autorització ambiental integrada, es realitzen les actuacions següents:  
Amb data 13 de desembre de 2001, el promotor, Iberdrola Generación SAU remet a la Direcció General de Qualitat i Avaluació Ambiental del Ministeri de Medi Ambient, la documentació per a iniciar el procediment d'avaluació d'impacte ambiental de competència estatal.  
D'altra banda, la instal·lació es troba sotmesa a autorització administrativa prèvia, segons el que establix la Llei 21/1992, de 16 de juliol, d'indústria i en la Llei 54/1997, de 27 de novembre, del sector elèctric.  
En relació amb aquests tràmits, amb data 18 de setembre de 2001, la Direcció General de Política Energètica i Mines va emetre resolució per la qual s'autoritzava Iberdrola Generación, SAU a iniciar el procediment d'autorització administrativa d'una central termoelèctrica de cicle combinat de 800 MW en el terme municipal de Castelló, en la qual s'indicava que no es podria concedir l'autorització d'explotació de la nova central fins que no s'estenga l'acta de tancament de la central de fuel de Castelló, actualment en servei.  
Amb data 29 de desembre de 2003, l'Àrea d'Indústria i Energia de la Subdelegació del Govern a Castelló sotmet a informació pública la sol·licitud d'autorització administrativa prèvia, així com l'estudi d'impacte ambiental, per a la construcció de la central tèrmica de cicle combinat de Castelló, segon cicle combinat o Castelló IV, en el terme municipal de Castelló.  
Cinqué. Amb data 22 de gener de 2004, se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, publicant l'anunci en el Diari Oficial de la Generalitat (DOGV núm. 4.675), i consta en l'expedient el certificat de la informació pública practicada a l'Ajuntament de Castelló.  
Durant el qual es presenten en aquesta conselleria 3 al·legacions a la sol·licitud d'Autorització ambiental integrada, per part del:  
Sr. Santiago Aragón Guarné, en nom del Col·lectiu Cigronet, amb data 29 de gener de 2004.  
Sr. Santiago Agustí Calpe, en nom del Grup Municipal Socialista d'Almassora, amb data 19 de febrer de 2004.  
Sra. Carmina Martinavarro Mollá, en nom del PSPV-PSOE d'Almassora, amb data 19 de febrer de 2004.  
Les tres al·legacions són idèntiques i tracten sobre els aspectes següents:  
1. És necessari implementar més mesures per a reduir l'emissió de contaminants a l'atmosfera, sobretot d'òxids de nitrogen.  
Afecció a un paratge natural protegit (Desert de les Palmes) i a una zona industrial ja saturada de contaminants.  
2. Afecció a la desembocadura del riu Millars, on es troben unes dos-centes espècies d'aus, per la qual cosa caldria analitzar l'evolució esperable dels espais naturals en absència del CC B i comprovar científicament l'impacte una vegada posada en marxa.  
3. Afecció al medi marí: s'ha de disminuir l'impacte tèrmic i l'administració ha de limitar els usos del sector costaner que se situa al sud de la CCC grup IV informant els ciutadans.  
4. No es concreten les reformes que s'han de realitzar en la planta de tractament d'efluents.  
Sisé. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Castelló que emet un informe favorable amb data 20 d'agost de 2004.  
Així mateix, s'han incorporat a l'expedient els informes del Servei de Qualitat de les Aigües, del Servei de Protecció de l'Ambient Atmosfèric i del Servei de Gestió de Residus.  
Seté. Amb data 22 de desembre de 2005, la Secretaria General per a la Prevenció de la Contaminació i del Canvi Climàtic del Ministeri de Medi Ambient emet la resolució per la qual es formula la declaració d'impacte ambiental sobre el projecte d'ampliació de la central tèrmica de cicle combinat ubicada al terme municipal de Castelló de la Plana (Castelló) per mitjà de la construcció d'un grup en cicle combinat per a gas natural (grup IV), d'aproximadament 850 MW de potència nominal elèctrica, promogut per Iberdrola Generación, SAU.  
La declaració d'impacte ambiental considera que el projecte és ambientalment viable, complint una sèrie de condicions que s'adjunten en l'annex II de la present resolució.  
Huité. En l'expedient 101/03 IPPC consta l'avaluació ambiental del projecte en el seu conjunt, tal com establix l'article 20 de la Llei 16/2002 i que ha sigut incorporada a la proposta de resolució.  
Nové. Amb data 3 de febrer de 2006, es realitza el tràmit d'audiència a l'interessat, d'acord amb l'article 20 de la Llei 16/2002.  
Als anteriors fets s'apliquen els següents,  
Fonaments de Dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 de la dita llei, estan subjectes a Autorització ambiental integrada.  
La instal·lació de referència està inclosa en l'epígraf 1.1.A de l'annex 1 de la Llei 16/2002.   
Segon. D'acord amb el que establix l'apartat a) de l'article 3 de la Llei 16/2002, l'Autorització ambiental integrada podrà ser vàlida per a una o més instal·lacions o parts d'instal·lacions que tinguen la mateixa ubicació i siguen explotades pel mateix titular.  
Tercer. L'expedient s'ha tramitat segons el que preveu els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de la Generalitat Valenciana.  
Quart. L'abocament en domini públic maritimoterrestre s'estima comprés en la vigent Llei 22/1988, de costes, i traspassades les funcions a aquesta Comunitat Autònoma, es poden considerar de conveniència pública, sempre que s'adapten a les condicions i prescripcions que s'estipulen.  
Cinqué. En la Comunitat Valenciana l'òrgan competent per a atorgar l'Autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua Ordre de desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, i fent ús de les atribucions que em conferix el Reglament orgànic i funcional de la Conselleria Territori i Habitatge, resolc:  
Primer. Concedir a IBERDROLA GENERACIÓN, SAU, l'Autorització ambiental integrada per al cicle combinat Castelló IV, que s'ha de situar en els terrenys de la central tèrmica de la seua propietat ubicada a Castelló de la Plana, pròxim als grups ja existents, d'acord amb el Projecte bàsic d'autorització ambiental integrada de la central tèrmica de Castelló, grup IV. cicle combinat, de setembre de 2003, i subscrit pel Sr. Raúl Gómez Santos i la resta de documentació complementària aportada al llarg del procediment, i queda inscrita en el Registre General d'Instal·lacions IPPC de la Comunitat Valenciana amb el número 32-06/AAI/CV, condicionada al compliment dels requisits següents:  
1. Valors límit d'emissió  
1.1. Atmosfera  
Per al funcionament per damunt del 70% de càrrega de la central i una vegada estabilitzada la combustió, s'han de respectar els següents valors límit d'emissió, i regir el que disposa el Reial decret 430/2004, de 12 de març, pel qual s'establixen les noves normes sobre limitació d'emissions a l'atmosfera de determinats agents contaminants procedents de grans instal·lacions de combustió.  
Es considerarà que s'han respectat, per a les hores de funcionament d'ací a un any natural, els valors límit d'emissió, si se seguixen les condicions de l'article 14, apartat 3, del RD 430/2004.  
1.1.1. Valors d'emissió per al funcionament amb gas natural  
Contaminant V. Límit  
Focus emissor: turbina de gas   
SO2 11,6 mg/Nm³  
NOx (medido como NO2) 50 mg/Nm³  
Les concentracions de contaminants es referiran a condicions normalitzades de temperatura (273 ºK) i de pressió (101,3 kPa), de gas sec i ajustant-se al 15% de contingut d'oxigen.   
1.1.2. Valors d'emissió per al funcionament amb gasoil  
D'acord amb l'apartat 3 de l'article 7 del RD 430/2004, en el cas que es recórrega de forma excepcional l'ús de gasoil com a combustible, en compte de gas natural, l'administració competent podrà autoritzar una excepció de l'obligació de respectar els valors límit de l'apartat anterior.  
L'administració competent serà informada immediatament en cada cas i la instal·lació no funcionarà més de 5 dies consecutius ni més de 20 dies a l'any.  
En tot cas, s'han de respectar els següents valors límit:  
CONTAMINANT V. LÍMIT  
FOCUS EMISSOR: TURBINA DE GAS   
Partícules 20 mg/Nm³  
SO2 (\*) 55,5 mg/Nm³  
NOx (mesurat com NO2) 120 mg/Nm³  
(\*) El contingut en sofre del gasoil que s'utilitze no ha de superar el 0,1% en pes.  
Les concentracions de contaminants es referiran a condicions normalitzades de temperatura (273 ºK) i de pressió (101,3 kPa), de gas sec i ajustant-se al 15% de contingut d'oxigen.   
1.1.3. Nivells de qualitat de l'aire  
Els valors límit d'immissió per a la qualitat de l'aire seran els establits en el Reial decret 1073/2002, de 18 d'octubre, sobre avaluació i gestió de la qualitat de l'aire en relació amb el diòxid de sofre, diòxid de nitrogen, òxids de nitrogen, partícules, plom, benzé i monòxid de carboni.  
1.2. Emissions acústiques  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors externs establits en la Llei 7/2002 per a zones d'ús industrial, són:  
DIÜRN NOCTURN  
70 dB(A) 60 dB(A)  
No obstant això, aquests límits podran ser modificats si en l'ordenança municipal sobre soroll i vibracions de Castelló es fixaren uns valors més restrictius, després de la seua adaptació a la Llei 7/2002, de 3 de desembre, de la Generalitat Valenciana, de protecció contra la contaminació acústica i al Decret 266/2004, d'1 de desembre, del Consell de la Generalitat, pel qual s'establixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
1.3. Aigües  
1.3.1. Aigües residuals industrials  
4.6.0.1. Abocament d'aigua de refrigeració  
Fins a la posada en funcionament del cicle combinat IV, els efluents que es produiran seran els corresponents al cicle combinat III, amb la qual cosa l'abocament final complirà els límits establits en l'autorització d'abocament atorgada amb data 25 d'abril de 2002 per la Direcció General d'Educació i Qualitat Ambiental de la Conselleria de Medi Ambient, per al grup II de fueloil (ja que el grup I està donat de baixa) i el cicle combinat III.   
D'altra banda, tal com establix la Declaració d'impacte ambiental que s'inclou en l'annex II, el cabal mitjà d'abocament tèrmic del cicle combinat IV, no ha de superar amb la deguda aproximació els 13 m³/s amb un increment tèrmic inferior a 10ºC.  
Objectius de qualitat en el medi receptor:  
L'increment tèrmic del medi receptor en les noves estacions de mostratge que s'inclouran en el Programa de vigilància del medi receptor no superarà els 3ºC a 1 metre de profunditat  
En tot cas, l'abocament ha de complir la normativa establida en la Llei 22/1988, de 28 de juliol, de costes i el seu Reglament, en el Reial decret 258/1989, de 10 de març, pel qual s'establix la normativa general sobre abocaments de substàncies al mar i en l'Ordre 13 de juliol de 1993 per la qual s'establix la instrucció per al projecte de conduccions d'abocament des de terra al mar, així com altres de normativa aplicable.  
Es construirà una nova infraestructura de presa d'aigua de refrigeració en els terrenys de l'ampliació sud del port de Castelló (enfront de la central tèrmica) i que donarà servei als dos cicles combinats Castelló III i IV (l'actual presa del grup III quedarà inutilitzada amb les obres de rebliment portuari). Aquesta infraestructura consistirà en un canal d'alimentació que té la finalitat de conduir l'aigua de mar des de la línia de molls de la dàrsena sud fins als punts de presa dels circuits de refrigeració. Ha de notificar a la Direcció General de Qualitat Ambiental, la ubicació en coordenades UTM del nou punt de presa d'aigua i d'abocament.  
La descàrrega de l'aigua de refrigeració de Castelló IV es realitzarà aprofitant el canal de descàrrega existent dels grups de fueloil actuals, de manera que s'aprofitarà la seua estructura de defensa.  
Amb les obres d'ampliació del port de Castelló i l'entrada en funcionament del cicle combinat Castelló IV, l'autorització d'abocament a domini públic maritimoterrestre atorgada a IBERDROLA, SA. Amb data 25 d'abril de 2002, la directora general d'Educació i Qualitat Ambiental patix una modificació substancial, per la qual cosa en la sol·licitud de l'Autorització ambiental integrada de tota la central (grups II, III i IV), que ha de presentar-se abans de l'1 de gener de 2007, es revisaran les condicions d'abocament.  
Per a l'establiment de les noves condicions d'abocament, d'acord amb l'article 156.3 del Reial decret 1471/1989, d'1 de desembre, pel qual s'aprova el Reglament per al desplegament i l'execució de la Llei 22/1988, de 28 de juliol, de costes, ha de seguir-se el procediment establit en aquest reglament per a l'atorgament de concessions i autoritzacions, i s'ha de presentar perquè la Direcció General de Qualitat Ambiental aprove la documentació que faça especial incidència en els punts següents:  
Característiques de la nova obra de conducció i evacuació de les aigües de refrigeració i residuals de la central tèrmica de Castelló: longitud i amplària del canal, profunditat existent en el nou punt d'abocament, necessitat de noves construccions o instal·lacions, variació en l'ocupació del domini públic maritimoterrestre, planimetria de les noves construccions de descàrrega i de la zona afectada, etc.  
Definició de terminis d'inici i fi de funcionament dels diferents grups de la central.  
Estudi d'alternatives on es valore la possibilitat de prolongar la conducció de l'abocament delimitat pel contradics per a facilitar la dispersió de les aigües de refrigeració en el medi receptor.  
Modificació del pla de mostratge inclòs en el Pla de vigilància i control ambiental, establint punts de mostratge que comprenguen les zones de bany pròximes a la planta.  
1.3.2. Efluents de la planta de tractament  
Les aigües procedents de processos i activitats que tenen lloc en la central són:  
Aigües sanitàries.  
Efluents del procés amb contingut químic.  
Efluents que poden contindre residus oliosos.  
Aigües pluvials i de reg.  
Límits en l'abocament de la planta de tractament:   
Volum màxim anual: 350.000 m³  
Sòlids en suspensió 35 mg/l  
Ph 5,5-9,5   
Demanda bioquímica d'oxigen (DBO5) 25 mg/l  
Demanda química d'oxigen (DQO) 125\* mg/l  
Nitrogen total 15 mg/l   
Fòsfor total 2 mg/l  
Coliformes fecals 2000 ufc/100 ml  
Si DQO>125 s'analitzarà el COT que ha de ser <40  
Es mantindran aquests límits fins a la revisió de les condicions d'abocament, que pot implicar la seua modificació, tal com s'indica en el punt 1.3.1.  
1.3.3.Aigües sanitàries  
Es construiran nous pous sèptics de recollida amb filtres biològics. L'aigua, una vegada filtrada i lliure de bacteris s'enviarà a la bassa general de recollida d'efluents per al seu posterior bombament a la planta de tractament d'efluents.  
2. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Tots els tancs o depòsits que continguen productes químics disposaran d'un transmissor de nivell, amb alarma d'alt i baix nivell, per a controlar les operacions de recàrrega, i un indicador magnètic exterior.   
Aquests tancs o depòsits estaran confinats en una cubeta de formigó completament estanca i de capacitat segons el que ha exigit la instrucció MIE-APQ-0006. El fons de la cubeta tindrà un pendent mínim de l'1% i una distància mínima horitzontal entre la paret mullada del recipient i la vora interior de la coronació de la cubeta igual almenys a 1 metre.  
Els depòsits de substàncies químiques també disposaran d'un sistema de ventilació i alleugeriment de pressió, amb les eixides allunyades de les zones de pas de persones.   
El depòsit d'emmagatzemament de gasoil es dissenyarà i fabricarà d'acord amb la normativa API-650, i la ITC MI IP-03 sobre les instal·lacions petrolíferes d'ús propi.  
Es construirà una cubeta de dimensions suficients per a albergar tot el volum del tanc.  
D'acord amb el projecte, les aigües pluvials de la cubeta es portaran al separador d'olis sempre que existisca possibilitat de contaminació oliosa. Si no l'haguera, s'enviaran a la xarxa de pluvials.  
Es disposarà de cubetes de contenció de possibles vessaments d'oli dielèctric dels transformadors.  
Es duran a terme inspeccions periòdiques per a comprovar l'estat de les cubetes i de totes les instal·lacions relacionades amb l'ompliment i la dosificació de productes químics. Així mateix, es realitzaran les tasques de manteniment d'acord amb els plans i programes establits. Tot l'anterior estarà documentat i es portarà un registre de les inspeccions.   
Per als productes químics corrosius es realitzarà el manteniment i el control que establix el Reial decret 379/2001, de 6 d'abril, pel qual s'aprova el Reglament de productes químics i les seues instruccions tècniques complementàries.  
Les àrees on puguen produir-se vessaments de residus oliosos disposaran de cubetes estanques de recollida de vessaments.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, en el Reial decret 833/1988, de 20 de juliol, i en el Reial decret 952/1997, de 20 de juny, que modifica l'anterior.  
3.1. Producció de residus perillosos  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació s'indica:  
No obstant això, quan l'empresa dispose de dades reals de generació de residus perillosos, i segons les dades que aporte en la seua declaració anual, es podran revisar les quantitats establides en la taula anterior.  
En el termini de 3 mesos des de l'inici de l'activitat han de caracteritzar-se i indicar les quantitats produïdes dels residus següents: els fangs de l'estació depuradora prefabricada d'aigües sanitàries i els fangs procedents de la línia de fangs de la planta de tractament d'aigües residuals, i codificar-los segons l'Ordre MAM 304/2002 i el RD 952/1997. Aquests residus seran gestionats segons la seua naturalesa, i seran entregats a gestor autoritzat quan siga exigible.  
L'empresa està inscrita en el Registre de Productors de Residus Perillosos de la Comunitat Valenciana, amb el número de referència 167/P/RTP/CV.  
En el cas que en l'operació de la central es produïsca algun residu no inclòs en el llistat anterior, es comunicarà a l'autoritat competent per a garantir la seua adequada gestió i s'inclouran aquests residus en la declaració anual de productor.  
3.2. Altres residus  
Els residus sòlids assimilables a urbans s'emmagatzemaran en contenidors distribuïts per la central i periòdicament seran retirats pels serveis municipals.  
4. Sistemes i procediments per al tractament d'emissions i residus, amb especificació de la metodologia del seu mesurament, la seua freqüència i els procediments per a avaluar els mesuraments  
4.1. Control d'emissions atmosfèriques  
La periodicitat mínima de control de les emissions per OCA en cada focus, serà anual.  
Els punts de mostratge en les ximeneres han de complir els requisits de l'Ordre 18/10/1976.  
Es mesuraran en continu i es transmetran en temps real a la xarxa de vigilància de la qualitat de l'aire de la Generalitat Valenciana, almenys, els paràmetres següents:  
NOx (mesurat com NO2)  
CO  
Partícules totals  
SO2  
Temperatura  
Contingut d'oxigen  
Pressió  
Cabal  
Percentatge de càrrega  
S'utilitzaran les estacions de mesura automàtiques i contínues de la qualitat de l'aire, instal·lades per al cicle combinat III, connectades en temps real amb el quadre de comandaments de la central i amb la xarxa de vigilància de contaminació atmosfèrica de la Generalitat Valenciana.  
Ha de notificar al Servei de Control Integrat de la Contaminació, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.2. Control d'abocaments d'aigües residuals industrials  
El programa de vigilància i control dels abocaments a domini públic maritimoterrestre de la planta inclourà els aspectes següents:  
Control d'efluents  
Vigilància del medi receptor  
Vigilància estructural de la conducció.  
Segons el que establix l'Autorització d'abocament atorgada amb data 25 d'abril de 2002 per la Direcció General d'Educació i Qualitat Ambiental de la Conselleria de Medi Ambient, per als grups de fueloil i el cicle combinat III, no obstant això, ha de sol·licitar l'Autorització ambiental integrada per a tota la central (grups II, III i IV) abans de l'1 de gener de 2007, en la qual s'establiran les noves condicions de l'abocament.  
El cicle combinat IV no podrà funcionar fins que s'atorgue l'Autorització ambiental integrada per a tota la central.  
1. Control de l'efluent   
1.1. Efluent de refrigeració  
Es realitzarà una mesura diària del clor lliure en la descàrrega dels condensadors mitja hora després de cada injecció, del cabal abocament a partir de les dades de la bomba, i de la temperatura entre l'entrada i l'eixida d'aigua al condensador.  
1.2. Efluent de la planta depuradora  
Una vegada al mes, es realitzarà una anàlisi sobre una mostra presa en l'arqueta per a determinar els paràmetres següents:  
DBO5  
DQO  
Sòlids en suspensió  
Ph  
Fòsfor total  
Coliformes fecals  
Ferro  
Crom  
Níquel  
Olis i greixos  
Nitrats  
Amoni  
Nitrogen Total  
A més s'aportaran les dades següents: cabal que s'està abocant en el moment del mostratge, volum total setmanal de l'aigua abocada i cabal punta setmanal.  
Anualment es realitzarà una analítica en què es determinaran les substàncies de l'annex de la Directiva 76/464/CEE.  
2. Control de la qualitat del medi receptor  
2.1. Estudi previ  
Amb anterioritat a l'entrada en funcionament de la central de cicle combinat es realitzarà un estudi que tindrà com a objectiu determinar els nivells de possibles paràmetres indicadors de contaminació i descriptors de la qualitat fisicoquímica del medi, de manera que permeta establir comparacions amb la situació futura.  
L'estudi inclourà:  
Estudi de temperatures, per mitjà de perfils termohalins i imatges de satèl·lit.  
Anàlisi de la columna d'aigua en les cinc estacions de mostratge establides.  
Caracterització bionòmica de bentos, del fitoplacton i de la comunitat íctica.  
2.2. Estacions de mostratge  
Se seleccionaran quatre estacions de mostratge prou representatives de la possible influència de l'abocament tèrmic, i una estació addicional que servirà de referència i que per tant es trobarà fora de l'àrea d'influència de l'abocament tèrmic.   
En aquestes estacions es realitzarà un mostratge amb la periodicitat que s'indica en el punt 2.3.  
En el termini d'un mes, han de presentar perquè la Direcció General de Qualitat Ambiental l'aprove la ubicació dels nous punts de mostratge que comprenguen les zones de bany pròximes a la planta, especialment aquelles ubicades al sud, com la platja de Ben-Afeli, a Almassora, perquè aporten informació sobre la ploma tèrmica que exercix sobre aquestes.  
2.3. Control de la qualitat del medi receptor  
Mensualment es realitzarà l'anàlisi d'aigua en les estacions que s'establisquen segons el punt 2.1. les mostres es prendran a uns 30 cm de profunditat. De cada mostra s'analitzarà:  
Coliformes fecals.  
pH.  
Sòlids en suspensió.  
Color.  
Transparència.  
Salinitat.  
Oxigen dissolt.  
Nitrogen total.  
Fòsfor total.  
Clorofil·la A.  
Amoni.  
Nitrats.  
2.4. Control de la temperatura del medi receptor  
Mensualment es realitzaran perfils continus de temperatura, salinitat i oxigen dissolt en la columna d'aigua en totes les estacions de mostratge.  
Així mateix, aquest control es realitzarà trimestralment per mitjà de l'ús d'imatges tèrmiques satèl·lit, coincidint amb un dels mostratges.  
S'indicaran observacions referents a la climatologia en el moment de la presa de mostres (vent, pluviometria, etc).  
2.5. Control de sediments i organismes  
Per al control de sediments i organismes s'han de seleccionar els punts de mostratge en l'àrea d'influència de la conducció de desaigüe, on el sediment tendisca a acumular-se, i en llocs on es troben poblacions abundants d'organismes representatius de la zona.  
Es realitzarà una prospecció semestral del fons afectat per bussejadors que recorreran un transecte de 200 m paral·lel a la costa que tindrà com a centre el punt d'abocament. En aquestes prospeccions s'identificaran i analitzaran qualitativament els poblaments bentònics per a detectar canvis anormals en la composició i diversitat de la comunitat així com en el grau d'enfangament. Les prospeccions estaran recolzades per un reportatge fotogràfic.  
En cada prospecció es prendran cinc mostres de sediments per a l'anàlisi granulomètrica, una en el punt d'abocament i les altres quatre regularment espaiades a un costat i a l'altre d'aquest (50 i 100 m). S'empraran espècies indicadores sempre que siga possible per a detectar alteracions ambientals significatives. Un bon indicador de l'augment de l'eutrofització seria la proliferació de clorifícies en els pisos supra i mesolitoral o de rodofícies filamentoses en l'infralitoral.  
Es realitzaran semestralment assajos sobre mostres de sediments per a determinar: matèria orgànica (%), pH, potencial redox (en vint segons), Clostridium sulfitoreductor, i finalment Beggiatoa sp.  
3. Vigilància estructural  
Anualment i atés que la descàrrega de l'aigua de circulació es realitza en canal obert, es realitzarà un control visual d'aquest.  
Transcorreguts un mínim de dos anys des de l'inici del Pla de seguiment, el peticionari podrà proposar la seua modificació, que ha d'estar justificada tècnicament.  
La conducció de desaigüe disposarà d'una arqueta de registre de fàcil accés, preparada per a l'extracció de mostres per part del personal de la Conselleria de Territori i Habitatge.  
La presa de mostres es realitzarà segons l'annex 1 de la Directiva del Consell d'Europa 91/271, de 21 de maig de 1991. Aquests mostratges i l'anàlisi es realitzaran per una OCA.  
L'Administració pot modificar les condicions de l'autorització quant a l'abocament, sense dret a indemnització, quan les circumstàncies que van motivar el seu atorgament s'hagen alterat, o bé sobrevingueren altres que, d'haver existit anteriorment haurien justificat la seua denegació o l'atorgament en termes distints. Si l'administració ho considera necessari, podrà suspendre els efectes de l'autorització fins que es complisquen les noves condicions establides.  
En el cas que el titular de l'autorització no realitze les modificacions en el termini que a l'efecte assenyale l'administració, aquesta podrà declarar la caducitat de l'autorització d'abocament, sense perjudici de la imposició de les sancions oportunes.  
El peticionari estarà obligat a satisfer a la Generalitat Valenciana un cànon d'abocament segons s'establisca reglamentàriament, segons la càrrega contaminant, en aplicació de l'article 85 de la Llei 22/1988, de 28 de juliol, de costes.  
No es podran destinar les instal·lacions de captació i abocament a usos diferents dels autoritzats. Especialment queda prohibit al beneficiari abocar residus de naturalesa diferent dels que s'autoritzen.  
Els resultats analítics, obtinguts de l'execució del Programa de vigilància i control ambiental seran traslladats trimestralment a la Direcció General de Qualitat Ambiental, qui en funció d'aquests, indicarà les correccions necessàries de l'efluent o de la instal·lació d'abocament que el beneficiari estarà obligat a efectuar. Els resultats analítics seran públics. En qualsevol moment la Conselleria de Territori i Habitatge podrà efectuar preses de mostres contradictòries per a comprovar la correcta execució d'aquest programa.  
Ha de notificar al Servei de Control Integrat de la Contaminació, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus serà conforme al que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Es disposarà d'un registre de residus produïts on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació donada a cada un d'ells i la relació de què es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
Es durà a terme un control de les emissions acústiques i dels nivells de recepció en l'entorn, per mitjà de la realització d'auditories acústiques, en el termini d'un any des de la concessió de l'autorització ambiental integrada i almenys cada cinc anys. Els certificats dels resultats obtinguts en les auditories acústiques constituiran el Llibre de control, que ha d'estar a disposició de l'administració.  
L'auditoria acústica ha de ser realitzada per una entitat col·laboradora en matèria de qualitat ambiental per al camp de la contaminació acústica, d'acord amb el que establix el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.  
5. Mesures que s'han d'adoptar en situacions diferents de les normals que puguen afectar el medi ambient.  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, es prendran totes les mesures adequades perquè una vegada cesse l'activitat, el terreny quede en les mateixes condicions que abans d'iniciar la dita activitat, de manera que no es produïsca cap dany sobre el terreny.  
6. Altres condicions  
6.1. Condicions d'explotació  
La instal·lació podrà funcionar amb gasoil un màxim de 20 dies a l'any i un màxim de 5 dies consecutius. Si bé la utilització de gasoil serà mínima i es reduirà a situacions eventuals en què es produïsca fallada en el subministrament de gas natural, a fi de minimitzar l'impacte atmosfèric s'utilitzarà un tipus de gasoil el percentatge de sofre del qual en pes no supere el 0,1%.  
La indústria i les seues instal·lacions s'ajustaran a les condicions indicades en el projecte tècnic presentat autoritzat o en els seus reformats posteriors també autoritzats en els aspectes no fixats en aquesta resolució.  
Es comprovarà en el control inicial que s'han realitzat les mesures previstes en el projecte.  
Es compliran totes les disposicions aplicables per a garantir la protecció de la salut de les persones.  
6.2. Declaració d'impacte ambiental  
Es compliran les condicions establides en la Declaració d'impacte ambiental emesa per la Secretaria General per a la Prevenció de la Contaminació i del Canvi Climàtic del Ministeri de Medi Ambient, que s'adjunten en l'annex II.  
Segon. Vist que l'Autorització ambiental integrada es concedix per a les instal·lacions relatives al Projecte de central tèrmica de Castelló, grup IV, cicle combinat, la present autorització quedarà extingida una vegada s'atorgue l'Autorització ambiental integrada de tota la central (grup II de fuel, i cicles combinats III i IV), que ha de sol·licitar-se abans de l'1 de gener de 2007.  
Tercer. L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002.  
La renovació ha de sol·licitar-se amb una antelació mínima de deu mesos abans del venciment del termini de vigència de l'Autorització ambiental integrada.  
Quart. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, així com aquells altres certificats previstos en les disposicions que s'hagen integrat.  
Cinqué. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Sisé. L'Administració deixarà sense efecte la present resolució en el moment en què s'observe qualsevol incompliment de les condicions imposades en aquesta, amb audiència prèvia de l'interessat.  
Seté. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa Autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Huité. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 11 de maig de 2006. . El director general de Qualitat Ambiental: Jorge Lamparero Lázaro  
ANNEX I. DESCRIPCIÓ DEL PROJECTE  
La central tèrmica de Castelló, propietat d'IBERDROLA GENERACIÓN SAU, està ubicada al polígon industrial el Serrallo de Castelló de la Plana, a sòl destinat a l'ús d'indústria pesada, segons el PGOU vigent, i a 2 km al sud del port. L'activitat que exercix és la producció d'energia elèctrica.  
La central es compon de dos grups que funcionen amb fueloil com a combustible, representant una potència total instal·lada de 1.083 MWe. Recentment, la central ha sigut ampliada per mitjà de la construcció d'un cicle combinat (grup III) que incrementa la potència instal·lada en aproximadament 850 MWe. A banda d'aquestes instal·lacions existents, IBERDROLA pretén l'ampliació de la central de Castelló amb un nou cicle combinat amb gas natural (grup IV), de 800 MWe de potència aproximada, per a atendre les necessitats de subministraments elèctrics. L'Autorització ambiental integrada se sol·licita per al grup IV.  
El funcionament de la central tèrmica de cicle combinat es basa en la turbina de gas, que treballa per mitjà de la combustió de gas natural, i el posterior aprofitament de la calor residual en un cicle de vapor. Amb aquest tipus de cicle, s'aconseguix produir energia elèctrica a un elevat rendiment (aproximadament del 55%). La refrigeració que requerix el procés es realitza per mitjà d'aigua de mar en circuit obert.  
La turbina de gas funciona per mitjà de calfament per combustió d'aire comprimit per un compressor. En expandir-se els gasos en la turbina es produïx un treball que és convertit en energia elèctrica.  
Els gasos que ixen de la turbina es troben a temperatures superiors a 550ºC i aquesta calor s'aprofita en una caldera de recuperació per a produir vapor, que al seu torn en ser expandit en una turbina de vapor produïx treball que es convertix en energia elèctrica.  
La central Castelló IV es dissenyarà en configuració 2x1 (dos turbines de gas i una de vapor), i operarà amb gas natural, encara que podrà funcionar amb gasoil com a combustible alternatiu.  
Es construirà una nova infraestructura de presa d'aigua de refrigeració en els terrenys de l'ampliació sud del port de Castelló (enfront de la central tèrmica) i que donarà servei als dos cicles combinats Castelló III i IV (l'actual presa del grup III quedarà inutilitzada amb les obres de rebliment portuari). Aquesta infraestructura consistirà en un canal d'alimentació que té la finalitat de conduir l'aigua de mar des de la línia de molls de la dàrsena sud fins als punts de presa dels circuits de refrigeració.  
La descàrrega de l'aigua de refrigeració de Castelló IV es realitzarà aprofitant el canal de descàrrega existent dels grups de fueloil actuals, de manera que s'aprofitarà la seua estructura de defensa.  
La refrigeració del grup IV es realitzarà per mitjà d'aigua de mar en circuit obert. En condicions normals de funcionament, la calor evacuada a través del sistema de refrigeració no superarà els 545 MWth i l'increment de temperatura de l'aigua no superarà els 10 ºC .També es disposarà d'un subministrament d'aigua dolça per al funcionament de la central, provinent del pou de Gumbau, amb autorització de la Confederació Hidrogràfica del Xúquer per a un cabal de 201 l/s i volum màxim anual de 584.000 m³.   
Es construirà, a més, una subestació de 400 kV dins dels terrenys de la central tèrmica, que estructurarà l'eixida d'energia elèctrica produïda per tots els grups de Castelló.   
Les centrals de cicle combinat oferixen un gran nombre d'avantatges mediambientals, estant classificada aquesta tecnologia com la millor tècnica disponible per a la combustió de combustibles gasosos segons l'últim esborrany de BREF sobre millors tècniques disponibles per a grans instal·lacions de combustió. A més, les turbines de gas estaran equipades amb cremadors de baixa emissió de NOx.  
S'aprofitaran algunes de les instal·lacions existents, com ara les línies elèctriques de 400 kV, el gasoducte d'alta pressió, el sistema de subministrament i emmagatzemament d'aigua i el sistema contraincendis, com també la planta de tractament d'efluents, entre altres.  
Els efluents que es produiran seran de quatre tipus:   
Efluents del procés amb contingut químic: una part d'aquests residus és recollida per gestor autoritzat, i la resta s'emmagatzema en la bassa general de recollida d'efluents, per a passar després a la planta de tractament.  
Aigües residuals sanitàries: es conduïxen a una instal·lació de depuració amb filtres biològics i després es porten a la bassa de recollida i a la planta de tractament d'efluents.  
Aigües pluvials i de reg: es canalitzen per mitjà de xarxa de drenatges i séquia al mar.   
Efluents que poden contindre residus oliosos: es conduïxen a un separador d'olis i després es porten a la bassa general d'emmagatzemament i a la planta de tractament d'efluents.   
Els efluents tractats en la planta, es canalitzaran al mar juntament amb la descàrrega d'aigua de refrigeració.   
Els gasos seran descarregats a l'atmosfera per mitjà de dos ximeneres, ubicades cada una en una de les calderes de recuperació, de 65 m d'altura, que disposaran d'equips de monitorització de la contaminació amb control de O2, CO, NOx, SO2 i partícules.  
Després de la posada en marxa de la nova central de cicle combinat es produiran residus assimilables a urbans (sòlids retinguts en el sistema d'aigua de circulació, residus dels filtres de la turbina de gas i de la neteja d'altres equips), i residus perillosos, associats a operacions de manteniment d'instal·lacions i equips, així com envasos que han contingut substàncies perilloses.  
ANNEX II. CONDICIONAT DE LA DECLARACIÓ D'IMPACTE AMBIENTAL  
1. Durant la fase de construcció  
1.1. Preservació del sòl i la vegetació. Amb anterioritat a la iniciació de les obres es senyalitzarà i abalisarà tota la zona d'obres en la parcel·la en què es construirà la central i les seues instal·lacions. Fora de la zona d'obres no es permetrà el pas de maquinària, ni el depòsit de materials o de residus de cap classe.  
1.2. Manteniment de maquinària. En la parcel·la de la central, s'habilitarà una àrea específica per a realitzar les operacions de manteniment, llavatge, repostatge, etc., de la maquinària d'obres. Aquesta àrea disposarà de sòl impermeabilitzat i sistema de recollida d'efluents, a fi d'evitar la contaminació del sòl.  
1.3. Gestió de residus d'obra i materials sobrants. Els materials sobrants d'excavacions i els residus d'obres, considerats no perillosos, es depositaran en abocadors específicament autoritzats per l'autoritat competent.  
1.4. Preservació de restes arqueològiques. D'acord amb l'Informe de control i minoració de l'impacte sobre el patrimoni en la central tèrmica de Castelló, realitzat l'any 2000 sobre els terrenys d'implantació del grup III, no s'han detectat materials ni indicis arqueològics en l'àrea estudiada. En tot cas, i ja que la Unitat d'Inspecció de Patrimoni Artístic indica que pot haver-hi indicis que la central es construïra sobre un poblat ibèric costaner parcialment destruït, s'ha de realitzar una prospecció, prèvia a les obres, de la zona d'implantació per a conéixer la situació arqueològica actual de l'emplaçament. Si durant els treballs d'excavació apareix qualsevol tipus de resta d'interés històric, arqueològic o paleontològic, s'informarà la Conselleria de Cultura i Educació de la Generalitat Valenciana.  
2. Control de la contaminació atmosfèrica  
L'avaluació s'ha efectuat tenint en compte la Resolució de 18 de setembre de 2001 de la Direcció General de Política Energètica i Mines, ja citada, per la qual cosa en cap cas podrà funcionar en operació comercial el grup IV, objecte d'aquesta declaració, simultàniament amb el grup II de fueloil.  
2.1. Sistema de combustió. El grup IV disposarà d'un sistema de combustió que garantisca baixes emissions d'òxids de nitrogen, NOx, permetent amb això no sobrepassar les condicions d'emissió que s'establixen en aquesta declaració.  
2.2. Sistema d'evacuació dels gasos residuals. Per a l'evacuació dels gasos residuals del grup IV, s'instal·laran dos ximeneres, una per a cada turbina de gas, de 65 m d'altura com a mínim, d'acord amb el que ha proposat l'informe de l'Institut Nacional de Meteorologia, tenint en compte l'estudi d'impacte ambiental i el resultat de l'aplicació del model de dispersió de contaminants en l'atmosfera Industrial Source Complex versió 3 Short Term (ISC3ST) de l'Environmental Protection Agency (AU).  
2.3. Emissions de contaminants a l'atmosfera. D'acord amb el Reial decret 430/2004, de 12 de març, sobre la limitació de les emissions a l'atmosfera de determinats agents contaminants procedents de grans instal·lacions de combustió, i tenint en compte l'impacte sobre la qualitat de l'aire avaluat, s'establixen les condicions que s'indiquen a continuació:  
2.3.1 Utilitzant gas natural com a combustible. Les emissions produïdes pel grup IV utilitzant gas natural com a combustible, i funcionant per damunt del 70 per 100 de càrrega, compliran les condicions següents:  
Emissions de partícules: tenint en compte que en el procés de combustió en una turbina de gas no es generen quantitats significatives de partícules, i que la instal·lació projectada no disposa de sistemes de combustió posteriors a la turbina, no es considera necessari establir condicions per a aquest contaminant.  
Emissions d'òxids de nitrogen: no superaran els 50 mg/Nm³ (NOx expressat com NO2).  
Emissions de diòxid de sofre: no superaran els 11,6 mg/Nm³.  
Les concentracions màximes admissibles en els gasos expulsats s'expressen sobre gas sec amb un contingut del 15 per cent d'oxigen (O2).  
2.3.2 Utilitzant gasoil com a combustible auxiliar. Les emissions produïdes pel grup IV utilitzant gasoil com a combustible, i funcionant per damunt del 70 per 100 de càrrega, compliran les condicions següents:  
Emissions de partícules: no superaran els 20 mg/Nm³  
Emissions d'òxids de nitrogen: no superaran els 120 mg/Nm³ (NOx expressat com NO2).  
Emissions de diòxid de sofre: El contingut en sofre en el gasoil que s'utilitze com a combustible no ha de superar el 0,1% en pes. Aquest contingut en sofre equival a una concentració en els gasos emesos de 55,5 mg/Nm³ de SO2.  
Les concentracions màximes admissibles en els gasos expulsats s'expressen sobre gas sec amb un contingut del 15% d'oxigen.  
2.3.3 Criteris per a avaluar les emissions. Es considerarà que es respecten les condicions d'emissió fixades anteriorment en les condicions 2.3.1 i 2.3.2, per mitjà de l'aplicació dels criteris establits en l'article 14 i l'annex VIII del Reial decret 430/2004, de 12 de març, ja citat.  
2.4. Control de les emissions. En cada ximenera d'evacuació de gasos del grup IV s'instal·laran sistemes de mesurament en continu, amb transmissió de dades al quadre de comandaments de la central, de les concentracions dels següents contaminants: cendres o partícules, diòxid de sofre, òxids de nitrogen i monòxid de carboni. Així mateix, s'instal·laran equips de mesurament en continu dels següents paràmetres de funcionament: contingut en oxigen, temperatura i pressió.   
Les dades obtingudes pels sistemes de mesurament en continu dels contaminants i dels paràmetres de funcionament indicats anteriorment, així com les dades de cabal de gasos emesos i percentatge de càrrega de funcionament del grup IV, s'integraran en el sistema informàtic que facilita en temps real les dades del grup III a la Xarxa de Vigilància i Control de la Contaminació Atmosfèrica de la Generalitat Valenciana.  
S'elaborarà un projecte que especifique les característiques dels focus emissors indicats en aquesta condició 2.4. El projecte especificarà l'altura i el diàmetre intern de cada ximenera (focus emissor), els punts de presa de mostres de referència (nombre d'orificis, dimensions i ubicació) i les plataformes i accessos als punts de presa de mostres.  
S'elaborarà un altre projecte que especifique les característiques i la ubicació dels sistemes de mesurament en continu dels contaminants indicats en el primer paràgraf d'aquesta condició 2.4. Aquest projecte especificarà les característiques dels analitzadors, l'adquisició i el tractament de la mostra, les anàlisis i la transmissió de dades, i el sistema de control de qualitat.   
S'ha de justificar l'adequació d'ambdós projectes a la normativa legal i tècnica, aportant el certificat de les empreses acreditades que garantisquen l'adequació dels projectes a les normatives tècniques.   
2.5. Funcionament amb gasoil com a combustible. En cas de dificultats en el subministrament de gas natural, el grup IV podrà funcionar utilitzant gasoil com a combustible auxiliar durant un període màxim consecutiu de cinc dies i un màxim de vint dies a l'any, llevat que, si existix una necessitat apressant de mantindre l'abastiment d'energia, l'autoritat competent autoritzarà expressament ampliar el temps d'utilització de gasoil, sempre que, d'acord amb les dades obtingudes de la xarxa de qualitat de l'aire i del sistema meteorològic, instal·lats en compliment de les condicions 2.6 i 2.7, no se superen els límits de qualitat de l'aire establits, en el seu moment, per la legislació vigent.  
S'ha d'informar prèviament l'òrgan ambiental de la Generalitat Valenciana del pla anual del grup IV per a realitzar les proves de verificació de funcionament amb gasoil. Aquestes operacions han de ser confirmades amb un mes d'antelació a la seua programació. Les situacions d'emergència, quan ocórreguen, han de ser informades.  
2.6. Control dels nivells d'immissió. Es considera adequada la Xarxa de Vigilància i Control de la Contaminació Atmosfèrica instal·lada en compliment de la condició 2.6 de la Declaració d'impacte ambiental (DIA) corresponent al grup III de cicle combinat de la central tèrmica de Castelló, formulada per Resolució de 17 de maig de 2000, ja citada.   
2.7. Sistema meteorològic. Es considera adequat el sistema meteorològic que ja disposa la central instal·lat en compliment de la condició 2.7 de la DIA corresponent al grup III, formulada per Resolució de 17 de maig de 2000.  
2.8. Posada en marxa del grup IV. El promotor proposarà a l'autoritat competent el programa de proves i l'anàlisi de les emissions a l'atmosfera a què fa referència el capítol II del Decret 833/1975, de 6 de febrer, pel qual es desenvolupa la Llei 38/1972, de 22 de desembre, de protecció de l'ambient atmosfèric, d'acord amb el que disposa el capítol IV de l'Ordre del Ministeri d'Indústria, de 18 d'octubre de 1976, sobre la prevenció i la correcció de la contaminació industrial de l'atmosfera.  
Amb anterioritat a la posada en marxa del grup IV s'ha de disposar de la necessària autorització d'emissió de gasos d'efecte hivernacle, expedida per la Comunitat Autònoma d'acord amb el que establix l'article 4t del Reial decret llei 5/2004, de 27 d'agost, pel qual es regula el règim del comerç de drets d'emissió de gasos d'efecte hivernacle.  
3. Mitigació de l'impacte acústic. Nivells d'emissió  
En el projecte d'execució de la central s'inclouran específicament les característiques de l'aïllament acústic. D'acord amb la modelització realitzada en el document Estudi d'impacte acústic, presentat el 2 d'agost de 2005 i els resultats dels mesuraments del pla de vigilància del grup III, el disseny definitiu del grup IV assegurarà que el nivell d'emissió de soroll a l'exterior en el límit de la parcel·la a causa del nou grup no supere els 65 dB(A) en horari diürn ni els 60 dB(A) en horari nocturn, de manera que es garantisca el compliment dels límits establits per a zones industrials i per a zones residencials per l'ordenança de sorolls i vibracions de l'Ajuntament de Castelló de la Plana.  
4. Sistema de refrigeració de la central  
4.1. Sistema de refrigeració de la central. Es considera ambientalment acceptable el sistema de refrigeració en circuit obert amb aigua de mar per estimar-se que l'impacte sobre el medi en la situació futura, funcionant només els grups de cicle combinat (G.III i G.IV) és menor que l'impacte produït en la situació actual funcionant el G.II de fueloil i el G.III de cicle combinat.  
4.2. Conduccions de presa d'aigua de refrigeració i d'abocament. Les obres de modificació del punt de presa que efectue el promotor, derivades de la modificació del port de Castelló, compliran el que establix la condició 1 d'aquesta declaració   
La conducció de descàrrega del grup IV es connectarà amb l'actual canal de descàrrega dels grups I i II dins dels terrenys de la central. Per tant, l'actual projecte no implica la realització de cap obra en terrenys fora de la parcel·la i quant a l'ocupació del domini públic portuari no hi ha modificació al ja ocupat per la descàrrega dels grups I i II, amb la qual cosa no cal establir condicions ambientals específiques per a aquesta infraestructura en la present DIA.  
Les obres de modificació de la infraestructura de l'abocament del sistema de refrigeració de la central que s'efectuen com a conseqüència de la construcció de la dàrsena sud del port de Castelló, es realitzaran tenint en compte el que disposa la declaració d'impacte ambiental formulada sobre aquest projecte per Resolució de 18 de març de 2003, de la Secretaria General de Medi Ambient (BOE de 14 d'abril de 2003) i segons el que determine l'òrgan competent de la Generalitat Valenciana.  
4.3. Gestió de sediments. Es durà a terme un estudi de caracterització dels sediments marins, prèviament a l'inici de qualsevol activitat en la zona marítima, i se sol·licitaran les autoritzacions corresponents per al depòsit d'aquests sediments, d'acord amb les recomanacions per a la gestió de material que s'ha dragat en els ports espanyols proposades pel CEDEX.  
4.4. Condicions de l'abocament del sistema de refrigeració. D'acord amb l'estudi d'impacte ambiental, l'abocament tèrmic del grup IV no superarà els 545 MWth. A més, el cabal mitjà d'abocament del grup IV no haurà de superar, amb la deguda aproximació, els 13 m³/s amb un increment tèrmic inferior a 10ºC.  
5. Altres abocaments al medi aquàtic  
S'especificaran els efluents generats pel grup IV i la seua integració al sistema de tractament d'efluents del grup III, ja en funcionament. En tot moment s'ha de complir el que ha estipulat la concessió i el que dispose l'autorització ambiental integrada que emeta l'òrgan competent de la Generalitat Valenciana.  
6. Gestió dels residus  
Els residus no perillosos es gestionaran d'acord amb la legislació vigent i en les instal·lacions autoritzades per a la gestió d'aquests.  
Els olis procedents del manteniment de la maquinària i altres residus perillosos que es generen durant la realització de les obres i durant l'explotació de la central seran retirats per gestors de residus perillosos degudament autoritzats, d'acord amb la legislació vigent en el seu moment.  
El promotor ha de complir el que establisca l'autorització ambiental integrada en relació amb la generació i la gestió de residus.  
7. Infraestructures associades  
7.1. Gasoducte. Per a l'abastiment de gas natural, s'emprarà la connexió ja existent i procedent del ramal de gas natural de Proquimed-CT de Castelló, construïda per al grup III, d'acord amb el que ha especificat l'estudi d'impacte ambiental, per tant, no cal establir condicions ambientals específiques per a aquesta infraestructura en la present DIA.   
7.2. Evacuació de l'energia. D'acord amb el que ha indicat l'estudi d'impacte ambiental, es construirà una subestació de 400 kV dins dels terrenys de la CT Castelló, entre els depòsits de fueloil i el nou cicle combinat, que estructurarà l'eixida de l'energia produïda per tots els grups de la central, cap als tres circuits que actualment estan en servei entre la central i la subestació de la Plana. Pel que es considera suficient allò que ha indicat la condició 1 d'aquesta DIA.  
8. Programa de vigilància ambiental  
8.1. Programa de vigilància durant la fase de construcció. Es redactarà un programa de vigilància ambiental per a la fase d'obres que permeta el seguiment i el control dels impactes i l'eficàcia de les mesures correctores establides en l'estudi d'impacte ambiental i en el condicionat d'aquesta declaració. En aquest es detallarà el mode de seguiment de les actuacions, i es descriurà el tipus d'informes i la freqüència i el període de la seua emissió.  
S'inclouran en el programa de vigilància els aspectes següents: la supervisió del terreny utilitzat i el respecte del balisament; l'elecció dels equips i la maquinària que s'ha d'utilitzar; la realització de les operacions de manteniment en els llocs específicament destinats a l'efecte; les mesures destinades a evitar la producció de núvols de pols; la gestió de la terra vegetal retirada; els abocaments a llits, sòls o altres llocs no destinats a l'efecte; la gestió dels residus d'obra i materials sobrants; la gestió de sediments; la informació als treballadors de les normes i recomanacions per al maneig responsable de materials i substàncies potencialment contaminants; el compliment de les condicions establides per a la protecció del patrimoni arqueològic.  
8.2. Programa de vigilància durant l'explotació de la central. El Programa de vigilància del grup IV s'integrarà en el Programa de vigilància existent, desenvolupat en compliment del que establix la condició 8 de la Resolució de 17 de maig de 2000, i en el programa de vigilància que establisca l'autorització ambiental integrada donant lloc a un programa de vigilància ambiental integral únic per al conjunt de les instal·lacions (grup III i IV) per a la fase de funcionament de la central,  
8.3. Informes del resultat del programa de vigilància. Com a resultat de l'aplicació del pla de vigilància, s'emetrà un informe amb periodicitat semestral durant la fase de construcció que farà referència a tots els aspectes indicats en la condició 8.1.  
Durant la fase d'explotació de la central, s'efectuarà un informe anual, que farà referència a tots els punts indicats expressament en la condició 8.2 d'aquesta declaració.  
Tots els informes indicats en aquesta condició 8.3 s'integraran amb els informes sol·licitats en el procediment d'autorització ambiental integrada i han de quedar a disposició de la Direcció General de Política Energètica i Mines i de la Direcció General de Qualitat i Avaluació Ambiental, que podran requerir-los quan ho consideren oportú. De l'examen d'aquesta documentació per part de la Direcció General de Qualitat i Avaluació Ambiental podran derivar-se modificacions de les actuacions previstes, segons una millor consecució dels objectius de la present declaració d'impacte.  
9. Documentació addicional  
El promotor efectuarà i remetrà a la Direcció General de Política Energètica i Mines del Ministeri d'Economia i a la Direcció General de Qualitat i Avaluació Ambiental, els estudis i projectes que s'indiquen a continuació:  
9.1. Amb anterioritat a la iniciació de les obres: Proposta de programa de vigilància ambiental durant la fase d'obres, tal com s'indica en la condició 8.1.   
9.2. Conjuntament amb el projecte d'execució: Projecte que especifique les característiques dels focus emissors i dels punts de presa de mostres de referència, tal com s'indica en la condició 2.4.  
9.3. Amb anterioritat a la posada en marxa del grup de cicle combinat:   
Projecte que especifique les característiques dels sistemes de mesurament d'emissions en continu, tal com indica la condició 2.4.  
Condició imprescindible per a la posada en marxa de la central serà disposar de la corresponent autorització ambiental integrada.  
Així mateix, serà condició imprescindible per a la posada en marxa del grup IV disposar del sistema de seguiment de gasos d'efecte hivernacle, d'acord amb el que establix la Llei 1/2005, de 9 de març, per la qual es regula el règim de comerç de drets d'emissió de gasos d'efecte hivernacle, en els termes fixats per la Comunitat Autònoma en l'autorització d'emissió. El sistema complirà el que establix l'annex III de la Llei 1/2005 i amb la Decisió 2004/156/CE de la Comissió, de 29 de gener de 2004.  
10. Finançament de mesures correctores  
Han d'incorporar-se al Projecte d'execució, amb el nivell de detall que corresponga, les mesures preventives i correctores proposades en l'estudi d'impacte ambiental i les contingudes en aquesta declaració, com també les activitats derivades de la realització del programa de vigilància.  
Totes les dades i conceptes relacionats amb l'execució de les mesures preventives i correctores previstes en l'estudi d'impacte ambiental i en les condicions establides en aquesta declaració figuraran, si és el cas, amb memòria, plànols, plec de prescripcions i pressupost. També es valoraran els gastos derivats del programa de vigilància ambiental. Aquestes condicions s'exigiran a tots els contractes i subcontractes que el promotor efectue per a la realització de les obres i el funcionament de les instal·lacions.